OzLabs/hebrew-wiki-articles huggingface dataset:
טמרין שחור-אדרת

טמרין שחור-אדרת (שם מדעי: Leontocebus nigricollis) הוא מין של פרימט מסוג טמרין גב-אוכף. תפוצתו במזרח אקוודור, דרום קולומביה וצפון פרו וכמו שאר הטמרינים הוא שוכן עצים ופעיל יום.

== מיון לתת-מינים ==
* טמרין אדום ושחור-אדרת (L. n. nigricollis) - מדרום לנהר הפוטומיו ומצפון לנהר נאפו לכל אורך פרו (מהגבול עם ברזיל ועד אקוודור).
* טמרין שחור-אדרת הרננדזי (L. n. hernandezi) - בקולומביה בין היובל קקאטה של נהר ז'פורה לנהר הפוטומיו.
בנוסף יש חוקרים המשייכים את המין טמרין גראל כתת-מין שלישי.

== מאפיינים ==
שני תת-המינים חיים ביערות גשם טרופיים עד לגובה 1,000 מטר מעל לפני הים. הטמרין נמצא לרוב בגובה על העצים בגבוהים שבין 4 ל-10 מטר מפני הקרקע. הם חיים בלהקות של בין 4 ל-12 פרטים בשטח של בין 300 ל-500 דונם. צפיפות המין בין 10 לבין 13 פרטים לקמ"ר.

קדמת גופו שחור. גבו והחלק התחתון של הגוף אדמדם. הזנב שחור מלבד החלק התחתון שבצבע אדום. אזור הפה לבן עם מעט שערות שחורות. לתת המין טמרין אדום ושחור-אדרת, הגב בצבע אדום.
* אורך הגוף 22 ס"מ
* אורך הזנב 36 ס"מ
* משקל 470 גרם

כל קבוצה מכילה נקבה וזכר שליטים ורק הם מתרבים. משך ההיריון 140 ימים שלאחריה נולדים תאומים לא זהים. במין זה הלידות מתרחשות כל השנה כאשר ההפרש בין הלידות הוא 8.5 חודשים בממוצע. חודשיים לאחר הלידה, הגורים מתחילים לאכול אוכל רך והם מגיעים לבגרות מינית לאחר 14 חודשים. טמרין זה חי 14 שנה בשבי.

טמרין זה כמו שאר מיני הטמרין אוכל חרקים (בעיקר חרגולים ותיקנים), פירות ותפליטי עצים. לטמרין זה מספר טורפים בעיקר מיני נחשים, לטאות גדולות וחתולים.

אוכלוסיית מין זה נמצאת בירידה כאשר הירידה העיקרית נגרמת כתוצאה של ציד של תת-המין טמרין אדום ושחור-אדרת המשמש בניסויים בתעשיית הביורפואה. 

==קישורים חיצוניים==

==הערות שוליים==

קטגוריה:בעלי חיים שתוארו ב-1823
קטגוריה:טקסונים שתוארו בידי יוהאן בפטיסט פון ספיקס
קטגוריה:מרמוסטיים
קטגוריה:אקוודור: יונקים
טומס לייטרסדורף

טומס (טומי) לייטרסדורף (31 ביולי 1937 – 11 באוקטובר 2022) היה אדריכל ומתכנן ערים ישראלי.

==ביוגרפיה==
נולד בישראל לאדריכל אנדריי לייטרסדורף ולאופנאית אדולפינה (פיני) לייטרסדורף.

בשנות ה-60 ולאחר שנשא לאשה את בת משפחת מאייר (מבעלי מגדל שלום), החל לייטרסדורף לעבוד מחוץ לישראל בפרויקטים של תכנון עירוני בערים שונות בהזמנת משפחת מאייר, בין השאר בפלורידה ובחוף השנהב, שם תכנן את הכפלת שטחה של עיר הבירה אביג'אן. בשנות ה-70 חזר לישראל, פתח משרד בתל אביב ומאז ועד לפטירתו ב-2022 עבד על מגוון רחב של פרויקטים. בשנות ה-80 תכנן משרדו תוכניות מתאר ומבנים רבים בהתנחלויות. 

===פרויקטים נבחרים שתכנן בישראל===
* תוכנית מתאר למעלה אדומים
* תוכנית מתאר לעמנואל
* ניצנית (יישוב עתידי) שבחולות חלוצה
* תוכנית מתאר לשכונת עיר ימים בנתניה
* רבעים באשדוד, בראשון לציון ובחדרה
* מלון אשל השומרון
* מתקן כליאה חולות
* תוכנית אב ארצית לתיירות
* תוכנית אב ארצית לגולף

==משפחתו==
היה נשוי לרינה מאיר, בתו של משה מאיר, מקים מגדל שלום. בנם הוא האדריכל ואיש העסקים יונתן לייטרסדורף. בתם היא המסעדנית ואשת העסקים אנדריאה "דושי" לייטרסדורף (נשואה לשחקן אנחל בונני), בעלת מתחם "דלאל" בנווה צדק. טומי נישא בשנית לגיל, בנם הוא איש העסקים גיא לייטרסדורף ( נשוי לצלם ההולנדי [https://www.mako.co.il/pride-culture/cultura/Article-675c4c2e7361171027.htm רובן ואן שחלם]). אחיו הם פרופ' ערן לייטרסדורף, דקאן הפקולטה לרפואה של האוניברסיטה העברית, ואיש העסקים גיורא לייטרסדורף.

==הערות שוליים==

קטגוריה:אדריכלים ישראלים
טומס
קטגוריה:משפחת מאיר
קטגוריה:ישראלים שנולדו ב-1937
קטגוריה:ישראלים שנפטרו ב-2022
ערן לייטרסדורף

ערן לייטרסדורף (נולד בשנת 1950) הוא רופא ישראלי, בעבר מנהל מחלקה פנימית (ב') בבית החולים הדסה עין כרם, ודיקן הפקולטה לרפואה של האוניברסיטה העברית והדסה.

==ביוגרפיה==
נולד בתל אביב לרגינה ולאדריכל אנדריי לייטרסדורף. בוגר הפקולטה לרפואה של האוניברסיטה העברית. בשנות ה-70 התמחה במחלקה פנימית ב' במרכז הרפואי הדסה. הוא השתלם בחקר טרשת העורקים במעבדה של פרופ' יחזקאל שטיין, ולאחר מכן בגנטיקה מולקולרית במעבדה של חתני פרס נובל מייקל ס. בראון וג'וזף גולדשטיין בדאלאס. הוא הקים את המעבדה המולקולרית לחקר טרשת העורקים בהדסה, וכמו כן יסד וניהל את החברה לחקר, מניעה וטיפול בטרשת העורקים. 

במשך שנים עמד בראש מחלקה פנימית ב' במרכז הרפואי הדסה בירושלים. ביוני 2009 נבחר לתפקיד דיקן הפקולטה לרפואה.

היה נשוי לעופרה, ולהם שלושה ילדים. בנם יואב לייטרסדורף הוא יזם ואיש עסקים. לאחר מכן נישא לד"ר איריס לייטרסדורף, מנהלת מחלקת בקרה על קופות החולים ומנהל רפואה במשרד הבריאות, ולהם שני ילדים.

אחיו הם האדריכל טומס לייטרסדורף ואיש העסקים גיורא לייטרסדורף.

קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאים פנימיים ישראלים
קטגוריה:משפחת לייטרסדורף
קטגוריה:סגל מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:ישראלים שנולדו ב-1950
משה חברוני

הרב אברהם משה חברוני (תרס"ה, 1905 – ט' בתמוז תשל"ה, יוני 1975) היה ראש ישיבת חברון וחבר מועצת גדולי התורה.

==תולדותיו==
נולד בשומיאץ שברוסיה לרבי יצחק זאב. בצעירותו למד אצל החפץ חיים בישיבת ראדין. בשנת תרפ"ד עלה לארץ ישראל עם קבוצה שבראשה עמד הסבא מסלבודקה. ניצול פרעות תרפ"ט. בי"ד בשבט תרצ"א נישא לרחל בתו של ראש ישיבת סלבודקה רבי משה מרדכי אפשטיין. חתונתם התקיימה בווינה. במשך השנים הפך לאחד מראשי ישיבת חברון. בשנת תש"ז נסע לארצות הברית לגייס כספים לישיבה, ושהה שם חצי שנה, וכך גם בשנת תש"ח. לאחר פטירת רבי יחזקאל סרנא, בשנת תשכ"ט, התמנה לראש הישיבה. בתקופת כהונתו נבנו מבני הישיבה החדשים בשכונת גבעת מרדכי בירושלים, אך הוא לא זכה לחנוך אותם. נפטר בשנת תשל"ה, לאחר מחלה ממושכת. זמן קצר לאחר פטירתו עברה הישיבה למשכנה החדש.

לאחר פטירתו החל בנו יצחק זאב לכהן כמנהל הישיבה. את מקומו בראשות הישיבה מילא רבי שמחה זיסל ברוידא, יחד עם הרב אברהם פרבשטיין והרב הלל זקס.

לאחר פטירת בנו, התמנה הנכד הרב יוסף חברוני לכהן כראש ישיבה לצד הרב דוד כהן, הרב שלמה כץ והרב משה מרדכי פרבשטיין.

בתו מנוחה טוקר כתבה עליו שיר בשם "שירו של אבא" על דביקותו בלימוד התורה. השיר הולחן על ידי הלל פלאי והושר על ידי מיכאל שטרייכר.

רחוב "משאת משה" (שם ספרו) בשכונת גבעת מרדכי בירושלים מנציח את זכרו.

==ספריו==
* משאת משה - על המסכתות שבת, חולין, פסחים, זבחים, בבא קמא, בבא בתרא, יבמות, קידושין וסדר קדשים. מכון ירושלים הוציאו מהדורה חדשה של חלק מהמסכתות - מסכת קידושין (תשע"ב), מסכת פסחים (תשע"ט) ומסכת בבא קמא (תש"פ).
* משאת משה - ענייני מוסר.

==משפחתו==
* בנו הרב מרדכי, כיהן כר"מ בישיבה, ונפטר בצעירותו בגיל 48, בשנת תשמ"ו.
* בנו יצחק, שימש מנהל ונשיא הישיבה עד לפטירתו בשנת תש"ע. בנו הרב יוסף חברוני ממלא את מקומו.
* בתו אהובה אסתר, אלמנת הרב הלל זקס בנו של רבי מנחם מנדל זקס (חתנו של החפץ חיים). מראשי ישיבת חברון, ומייסד וראש ישיבת כנסת הגדולה במודיעין עילית.
* בתו לאה, אשת הרב אהרן יפה'ן, נכדו של הרב אברהם יפה'ן (חתנו של הסבא מנובהרדוק), כיהן כר"מ בישיבה ונפטר בצעירותו.
* בתו מנוחה, אשת הרב נחמן טוקר שכיהן כר"מ בישיבה עד פטירתו (יולי 2017).
* בתו שרה, אשת הרב יחיאל זק"ש (בן הרב ניסן זק"ש), נינו של הרב יעקב משה חרל"פ.

==לקריאה נוספת==
* דוד זריצקי, בטלו השקדנים, גבורת הדעת, נדפסו בשנית בתוך ספרו: זכרונם לברכה: גאוני הדורות ואישי סגולה, עמ' 347–355

==קישורים חיצוניים==
* [http://www.otzar.org/wotzar/Book.aspx?10557&$201102070320078&page=10 דברי הערכה, יעקב פיקלני], אתר אוצר החכמה
* 
* 

==הערות שוליים==

קטגוריה:אנשי העלייה הרביעית
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת ראדין
קטגוריה:חברי מועצת גדולי התורה של אגודת ישראל
קטגוריה:יהודים הקבורים בהר הזיתים: חלקת הנביאים
קטגוריה:משפחת חברוני
קטגוריה:ראשי ישיבת חברון כנסת ישראל
קטגוריה:תלמידי הרב משה מרדכי אפשטיין
קטגוריה:ישראלים שנולדו ב-1905
קטגוריה:ישראלים שנפטרו ב-1975
אברהם פרבשטין

הרב אברהם יהודה פרבשטין (תרע"ז, 1917 - א' בשבט תשנ"ז, 9 בינואר 1997) היה ראש ישיבת חברון, מעורכי האנציקלופדיה תלמודית וחבר מועצת גדולי התורה של דגל התורה.

==תולדותיו==
נולד בפולין ליעקב פרבשטין, לימים ראש המועצה הראשון של בני ברק. בשנת תר"פ (1920) בגיל שלוש, עלה עם משפחתו לארץ ישראל. תחילה התיישבה המשפחה בתל אביב, ובשנת תר"צ (1930) עברה המשפחה להתגורר בבני ברק. באותה שנה, בהיותו בגיל בר מצווה, נכנס ללמוד בישיבת חברון בירושלים. כתושב בני ברק היה מקורב לחזון איש. בשנת תרצ"ו (1936) הביאו רבי אליעזר יהודה פינקל לפולין ללמוד בישיבת מיר, שם למד בחברותא עם רבי אריה לייב מאלין ורבי נפתלי וסרמן, בנו של הרב אלחנן וסרמן. כמו כן למד חצי שנה בישיבת סלובודקה.

בשובו לארץ התחתן עם חנה, בתו של הרב יחזקאל סרנא, ראש ישיבת חברון. כיהן כראש ישיבה בישיבת חברון במשך למעלה משלושים שנה, והיה הראשון בישיבת חברון שמסר שיעורים בעברית.

==צאצאיו==
* הרב משה מרדכי פרבשטין, ראש ישיבת חברון
** בנו הרב יעקב פרבשטין, דיין בבית דינו של הרב נסים קרליץ ואב"ד בבית הדין נתיבות חיים.
* הרב דניאל פרבשטין, ר"מ בישיבת נחלת הלויים בחיפה וחתנו של הרב אליהו קושלבסקי
* הרב אלחנן פרבשטין, משגיח ישיבת אופקים 
* הרב יוסף פרבשטין, היה ר"מ בישיבת אור אלחנן, נפטר בשנת תשס"ו (2006)
** בנו הרב יחזקאל פרבשטין מכהן כר"מ בישיבה שבראשות הרב משה שטרנבוך בירושלים.
* עדנה, אלמנת הרב רפאל שמואלביץ, מראשי ישיבת מיר (בנו של הרב חיים שמואלביץ)

==מתורתו==
אחר פטירתו יצא לאור מכתביו שני ספרים:
* [http://www.otzar.org/wotzar/Book.aspx?50238&+כנסת%20אברהם כנסת אברהם, מועדים].
* [http://www.otzar.org/wotzar/Book.aspx?50143&+כנסת%20אברהם כנסת אברהם, מסכת יבמות].

==אילן יוחסין==

==קישורים חיצוניים==
* [http://www.hebrewbooks.org/pdfpager.aspx?req=20252&hilite=21e442a9-5dc4-4554-94fc-366c15f7f382&st=+%u05e4%u05e8%u05d1%u05e9%u05d8%u05d9%u05d9%u05df קווים לדמותו], הרב אלחנן פרבשטין, ישורון תש"ס עמ' שצ"ו.
* [http://www.otzar.org/forums/viewtopic.php?f=19&t=3535&start=0&st=0&sk=t&sd=a&hilit=פרבשטיין קצת מהנהגותיו של מרן ראש ישיבת חברון], פורום אוצר החכמה, קובץ להורדה.

קטגוריה:אנשי העלייה השלישית
קטגוריה:חברי מועצת גדולי התורה של דגל התורה
קטגוריה:משפחת משה מרדכי אפשטיין
אברהם
קטגוריה:עורכי האנציקלופדיה התלמודית
קטגוריה:ראשי ישיבת חברון כנסת ישראל
קטגוריה:בוגרי ישיבת כנסת ישראל (סלבודקה)
קטגוריה:בוגרי ישיבת מיר (בלארוס)
קטגוריה:יהודים הקבורים בהר המנוחות
קטגוריה:ישראלים שנולדו ב-1917
קטגוריה:ישראלים שנפטרו ב-1997
מכירה פומבית (כתב עת)

"מכירה פומבית" היה כתב עת ישראלי המוקדש לאספנות ולאמנות. הירחון, שיצא לראשונה בשנת 1997, פרסם מאמרים בנושא אמנות ואומנות, וסיקר מכירות פומביות שנערכות בישראל. הירחון נסגר בשנת 2010 והוציא בסך הכל 67 גיליונות לאורך השנים.<ref></ref>

==קישורים חיצוניים==
* , (סקירה של גיליון מס' 56)
== הערות שוליים ==

קטגוריה:ישראל: כתבי עת לאמנות
קטגוריה:אספנות
זוהיר אנדראוס

זוהיר אנדראוס (ערבית: زهير أندراوس; נולד ב-1958) הוא עיתונאי ערבי-ישראלי, המשמש כעורך ומנכ"ל של העיתון הישראלי-ערבי "מע-אלחדת'", וככתב העיתון הערבי הלונדוני "אל-קודס אל-ערבי" בישראל. אנדראוס נשוי לעדלה ליוס, מכפר מעיליא בגליל-העליון, שעובדת כאחות מוסמכת ביחידה לטיפול נמרץ לב בבית החולים לגליל המערבי בנהריה, ואב לשלושה: עו"ד דינה אנדראוס-דקואר (33 נשואה ואם לשניים), ד"ר קארין אנדראוס-מוויס (32, נשואה ואם לבת), וקרלו-חלים (26, רווק, מהנדס בוגר הטכניון בחיפה).

נולד למשפחה נוצרית קתולית בכפר תרשיחא. למד תקשורת ועיתונות ברומא בין השנים 1980 ל-1985. עבד ב"ידיעות אחרונות" ככתב לענייני ערבים, היה העורך הראשי של המקומון "צפון1" של רשת שוקן, ושימש כמנהל תוכניות בתחנת השידור האזורית הערבית. שימש כעורך העיתון הערבי ישראלי כל אל-ערב. אנדראוס מרבה לכתוב בתקשורת העברית בישראל, ובין השאר כותב ב"הארץ", ב"עין השביעית" וב-ynet.

אנדראוס היה פעיל בל"ד, אך עזב ב-2011 על רקע עמדת המפלגה בנושא מלחמת האזרחים בסוריה. 
== חיים אישיים ==
אנדראוס נשוי ואב לשלושה.

== קישורים חיצוניים ==

* 
* [http://www.the7eye.org.il/Writters/Pages/zoheir_andreus.aspx טוריו של אנדראוס] בעין השביעית
* 
* [http://www.aljazeera.net/NR/exeres/660E5A74-95EC-48B4-8EB1-F19C99AE7DF8.htm קורות חייו של אנדראוס באתר "אל-ג'זירה"] 
*[http://www.memri.org.il/cgi-webaxy/sal/sal.pl?lang=he&ID=107345_memri&act=show&dbid=articles&dataid=2797 השוואה בין גרסה עברית וערבית של מאמר מאת אנדראוס], באתר ממרי

==הערות שוליים==

קטגוריה:ערבים נוצרים ישראלים
קטגוריה:בעלי טור ישראלים
קטגוריה:עיתונאים ישראלים
קטגוריה:עיתונאים ערבים ישראלים
קטגוריה:עורכי עיתונים ישראלים
קטגוריה:פובליציסטים ערבים ישראלים
קטגוריה:פובליציסטים ערבים
קטגוריה:פעילי בל"ד
קטגוריה:פעילים פוליטיים ערבים ישראלים
קטגוריה:ישראלים שנולדו ב-1958
קטגוריה:מעלות-תרשיחא: אישים
אגם אורטה

אגם אורטה (באיטלקית: Lago d'Orta; לגו ד'אורטה) הוא אגם בנפת נוברה, במחוז פיימונטה שבצפון איטליה.

עד המאה ה-16 נקרא האגם "אגם סן ג'וליו". על שמו של המסיונר היווני ג'וליו הקדוש מנוברה בן המאה ה-4 שהציל את המקום ממפלצת.

בתוך האגם נמצא האי סן ג'וליו (איזולה סן ג'וליו). לשפת האגם שוכנת העיירה אורטה סן ג'וליו למרגלות ההר הקדוש "סן פרנצ'יסקו".
== מקור השם ==

== גאוגרפיה ואקלים ==

== היסטוריה ==

== אתרים ונושאי עניין ==

== אירועים ==

== תחבורה ==

== ראו גם ==

* אורטה סן ג'וליו
* איזולה סן ג'וליו
* איזולה בלה
* סטרזה
* ההר הקדוש של אורטה

== גלריה ==
<gallery widths="200" heights="200" perrow="3">
קובץ:חדר חקירות קגב.jpg|טקסט=שחזור חדר חקירות של הקגב במוזיאון סטלין בגורי
</gallery>

== קישורים חיצוניים ==

* 
* 
== הערות שוליים ==

אורטה
אורטה
יוהאן ארנסט גאליארד

יוהאן ארנסט גאליארד (בגרמנית: Johann Ernst Galliard; 1687 או 1666 – 18 בפברואר 1747) היה מלחין ואבובן גרמני.

== ביוגרפיה ==
גאליארד נולד בצלה שליד הנובר, בנו של יצרן פאות צרפתי. הוא למד נגינה בחליל ואבוב אצל פייר מארשל, שהיה נגן בתזמורת החצר של צלה, אליה הצטרף גאליארד עצמו בשנת 1698. את הכשרתו כמלחין החל בגיל 15, אצל פארינלי, המנהל המוזיקלי בחצר הנובר, והאב אגוסטינו סטפאני. לאחר שתזמורת צלה התפרקה בשנת 1706, יצא גאליארד ללונדון כנגן בהרכב הקאמרי של גיאורג, נסיך דנמרק, בעלה של המלכה אן. נוסף לכישורי ההלחנה שלו, היה גאליארד גם אבובן ונגן חלילית מחונן ונראה ששלט גם בכלי מקלדת, כי אחרי מות נגן העוגב של בית סומרסט בשנת 1710, התמנה לקאפלמייסטר שם. 

גאליארד קידם את הקריירה המוזיקלית שלו כאשר ביצע אחת מיצירותיו המקוריות. הסונאטה שלו לאבוב ושני בסונים בוצעה לראשונה באחד הקונצרטים של פארינלי. קרבתו ונוכחותו התדירה בארמון המלכותי עשוהו לדמות מוכרת בחברה הגבוהה האנגלית. לכבוד ניצחונות במלחמה, חיבר גאליארד טה דאום, יובילאטה ועוד שלושה מזמורי הודיה, כנראה לקאפלה של בית סומרסט. 

השתתפותו בהקמתה של האקדמיה למוזיקה עתיקה בישרה גדולות וטובות לגאליארד. אף על פי כן, במאבק על מעמד ניהול חובק-מלכות, הפסיד גאליארד את המשרה לאישים רמי מעלה כמו הנדל ובונונצ'יני. הוא כתב את ה[http://hdl.handle.net/1802/3142 מוזיקה ל"קליפסו וטלמכוס"] (מתוך אוסף הפרטיטורות הדיגיטלי של ספריית סיבלי למוזיקה) לבקשת חברו, המשורר ג'ון יוז. על אף שבחי עמיתיו, ההצגה הייתה כישלון. כתוצאה מכך, שב גאליארד להתמקד בנגינת אבוב. הוא הצטרף לאופרה האיטלקית של הנדל ב-1713 כאבובן סולן והנדל חיבר לו קטעי אובליגאטו ב"תזיאוס" שלו. גאליארד חיבר עוד כמה קנטטות לטקסטים מאת יוז וויליאם קונגריב. הוא פרסם אופרה, מוזיקה ל"מזמור בוקר של אדם וחוה" מתוך גן העדן האבוד של ג'ון מילטון ומספר רב של מחזות פנטומימה, שאותם הוציא מתחת ידיו לפי חוזה עם ג'ון ריץ', המנהל רב-התושייה של תיאטרון לינקולן'ס-אין-פילדס, בשנים 1723-1730, שיתוף פעולה עם הסופר לואיס תיאובלד. משנת 1732 הוצגו מחזות הפנטומימה האלה בהצלחה רבה גם בקובנט גארדן, והצלחתם נמשכה עד לפרישתו של ריץ' בשנת 1761. מחזות אלה כללו בדרך כלל שירת אלים ואלות בלוויית מימיקה של בני תמותה. לא היו בהם קטעי דיבור.

== יצירות ==

יצירותיו הכליות של גאליארד שיצאו לאור הן:
* שש סונאטות לחליל ובסו קונטינואו
* שישה קטעי סולו לצ'לו 
* [http://hdl.handle.net/1802/3010 שש סונאטות לבסון וצ'לו עם בסו קונטינואו לצ'מבלו] (מתוך אוסף הפרטיטורות הדיגיטלי של ספריית סיבלי למוזיקה)

==קישורים חיצוניים==

* 

==הערות שוליים==

קטגוריה:מלחינים בריטים
קטגוריה:מלחינים מתקופת הבארוק
קטגוריה:ילידי 1687
קטגוריה:נפטרים ב-1749
קטגוריה:מלחינים גרמנים במאה ה-17
קטגוריה:מלחינים גרמנים במאה ה-18
בזיך כלקוליתי

כלי נסך מעוצב כאיל ועליו שלושה בזיכים
שלושה בזיכים
בָּזִיךְ (או בָּזֵךְ; באנגלית: Cornet) הוא כלי חרס, מעין גביע (נקרא גם "גביע קרן") דמוי משפך, מהתקופה הכלקוליתית, אשר ככל הנראה שימש לפולחן. 

בזיכים נמצאו במספר אתרים בארץ ישראל ובעבר הירדן; הבולטים שבהם הם תלוליות ע'סול, המקדש הכלקוליתי בעין גדי, והאתרים הארכאולוגיים שליד גרר, מיתר וגילת. הכלי מסמל את הקרמיקה הע'סולית בעיקר בשל צורתו החריגה ולא בשל הכמות שבה נמצא באתר.

הטיפוס העיקרי של כלי זה גובהו נע בין 18-16 ס"מ, מחודד כלפי מטה. לעיתים החוד מקוצץ במקצת. יש כלים מעוטרים וכלים ללא עיטור, כלים ללא ידיות וכלים עם ידיות נקב זעירות. טיפוס נוסף הוא כלי שבסיסו גדום, שגובהו כ-11 ס"מ לערך.

ממצא אמנות יחידאי שהתגלה על ידי הארכאולוג דוד אלון, הוא כלי חרס בדמות איל הנושא שלושה בזיכים על גבו. גודל הפריט 27.5 ס"מ אורך ו-23 ס"מ גובה, והוא מעוטר בצביעה אדומה על גבי החרס הבהיר. מקור הממצא הוא באתר ליד גילת.

== שימוש ==
אופן השימוש בכלי אינו מובן. בין ההשערות, יש הסוברים כי שימש לשתייה בטקסי פולחן, ויש הסוברים כי הכיל בתוכו קטורות או שמנים ריחניים.

== לקריאה נוספת ==
* עופר בר-יוסף ויוסף גרפינקל, הפרהיסטוריה של ארץ ישראל, ירושלים: הוצאת ספרים אריאל, 2008.
* רות עמירן, הקרמיקה הקדומה של ארץ ישראל, הוצאת החברה לחקירת ארץ ישראל ועתיקותיה, 1971, עמ' 40.

== קישורים חיצוניים ==

* [http://www.antiquities.org.il/t/item.aspx?indicator=14&CurrentPageKey=1 בזיך אופייני], באתר רשות העתיקות

קטגוריה:עתיקות ארץ ישראל
קטגוריה:התקופה הכלקוליתית
קטגוריה:ממצאים ארכאולוגיים מחרס
קטגוריה:כלי קיבול בעת העתיקה
יוז'ף סאבו (שחיין)

יוז'ף סאבו (בהונגרית: Szabó József; נולד ב-10 במרץ 1969), הוא שחיין הונגרי בעבר. אלוף אולימפי, אלוף עולם ואלוף אירופה במשחה ל-200 מטר חזה.

== ביוגרפיה ==
סאבו נולד בבודפשט. הוא התאמן תחת הדרכתו של המאמן טמאש סצ'י.

===אלוף עולם===
באליפות העולם בשחייה שנערכה במדריד, ספרד בשנת 1986 זכה סאבו במדליית זהב במשחה ל-200 מטר חזה בשיא תחרות חדש של 2:14.27 דקות, לפני השיאן העולמי ויקטור דייוויס מקנדה (2:14.9 דקות)	וסטיב בנטלי מארצות הברית	(2:16.51 דקות). בנוסף, הוא סיים במקום רביעי במשחה ל-400 מטר מעורב אישי בתוצאה של 4:23.02 דקות, המנצח במשחה זה היה חברו לנבחרת תמאש דארני (4:18.98 דקות).

===אלוף אירופה===
באליפות אירופה בשחייה שנערכה בשטרסבורג, צרפת בשנת 1987, זכה סאבו בשתי מדליות, זהב וכסף. מדליית זהב במשחה ל-200 מטר חזה בתוצאה של 2:13.87 דקות ומדליית כסף במשחה ל-400 מטר מעורב אישי בתוצאה של 4:18.30 דקות.

===אלוף אולימפי===
באולימפיאדת סיאול (1988) זכה סאבו במדליית זהב במשחה ל-200 מטר חזה בתוצאה של 2:13.52 דקות, לפני ניק גילנגהאם מבריטניה (2:14.12 דקות) וסרחיו לופז מספרד (2:15.21 דקות). בנוסף, הוא סיים במקום רביעי במשחה ל-400 מטר מעורב אישי בתוצאה של 4:18.15 דקות, המנצח במשחה זה היה דארני שקבע שיא עולם חדש של 4:14.75 דקות ובמקום 23 במשחה ל-200 מטר מעורב אישי בתוצאה של 2:09.08 דקות.

באליפות אירופה בשחייה שנערכה בבון, מערב גרמניה בשנת 1989, זכה סאבו במדליית ארד במשחה ל-200 מטר חזה בתוצאה של 2:16.05 דקות. בנוסף, הוא סיים במקום חמישי במשחה ל-400 מטר מעורב אישי בתוצאה של 4:21.69 דקות.

באליפות העולם בשחייה שנערכה בפרת', אוסטרליה בשנת 1991 סיים סאבו במקום חמישי במשחה ל-200 מטר חזה בתוצאה של 2:13.93 דקות ולא הצליח להגן על תוארו, המנצח במשחה זה היה מייק ברוומן מארצות הברית שקבע שיא עולם חדש של 2:11.23 דקות. בנוסף, הוא סיים במקום רביעי במשחה ל-400 מטר מעורב אישי בתוצאה של 4:17.52 דקות, המנצח במשחה זה היה דארני שקבע שיא עולם חדש של 4:12.36 דקות.

== קישורים חיצוניים ==

קטגוריה:אלופי עולם בשחייה
קטגוריה:שחייני חזה
קטגוריה:שחייני מעורב אישי
קטגוריה:שחיינים באולימפיאדת סיאול (1988)
קטגוריה:אלופים אולימפיים הונגרים: שחייה
קטגוריה:הונגרים שנולדו ב-1969
איתר-פישה

אִיתֶר-פִּישַה (תעתיק פונטי: i-te-er-pi/pi4-ša) - היה מלך איסין, בשנים 1834-1831 לפנה"ס לערך (על פי הכרונולוגיה התיכונה). על פי ספרם של וסרמן ובלוך הוא שלט בין השנים 1824-1827 לפנה"ס.

==ביוגרפיה==
איתר-פישה היה יורשו של זמביא, אך לא ידוע לנו בן של מי הוא היה. לפי רשימת המלכים השומרית איתר-פישה שלט במשך 4 שנים, לפי רשימת מלכי אור ואיסין הוא שלט בשמך 3 שנים.

ניהל מלחמה עם ראש שבט אמורי ימותבל כודור-מבוך שהצליח לכבוש ולהשתלט על לרסה וכאזאלו. ברוב שנות מלכותו הוא שלט גם בעיר הקדושה ניפור, עובדה זו משתקפת בתעודות אשר נמצאו בעיר, רק בשנת שלטונות הראשונה, בחלק מן הזמן, שלט בניפור ורד-סין מלך לרסה.

==ראו גם==
*רשימת המלכים השומרית

==לקריאה נוספת==
נתן וסרמן ויגאל בלוך, האמורים: מסופוטמיה בראשית באלף השני לפנה"ס, כרמל, 2019

== קישורים חיצוניים ==
* [https://cdli.ox.ac.uk/wiki/doku.php?id=year_names_iter-pisha שמות שנות שלטונו של איתר-פישה]

==הערות שוליים==

קטגוריה:מלכים בשומר
ארטי שו

ארטי שו
ארתור ג'קוב ארשווסקי ידוע כארטי שו (באנגלית: Arthur Jacob Arshawsky; 23 במאי 1910 – 30 בדצמבר 2004) היה קלרניתן ג'אז אמריקאי, מלחין, מנהיג להקה ושחקן.

== ביוגרפיה ==
שו נולד בניו יורק וגדל בעיר ניו הייבן בקונטיקט אשר בארצות הברית, וכבר בגיל 13 למד לנגן על סקסופון, ובגיל 16 עבר לקלרינט תוך כדי עזיבת מגוריו למען מסע הופעות בלהקה נגנים חדשה. הוא היה נשוי מספר פעמים, בין נשותיו הידועות היו השחקניות לנה טרנר, אווה גרדנר, אוולין קייס, והסופרת קתלין וינזור.

שו התפרסם ב-1938 כשניגן עם להקתו את שירו של קול פורטר "Begin the Beguine", ומשנות העשרים ועד שנות הארבעים פרחה הקריירה של שו באופן מרשים. בשנות החמישים עזב את תחום המוזיקה לטובת חווה חקלאית בספרד, כמו כן גרם לשערורייה גדולה לאחר שכינה את מעריציו "מטומטמים", יותר מאוחר הסביר כי התכוון רק לאלו אשר השתוללו יתר על המידה והתפרעו בהופעותיו. הוא היה חובב קריאה, ועם השנים כתב שני קובצי סיפורים, ובנוסף אוטוביוגרפיה אשר זכתה להצלחה רבה.

==קישורים חיצוניים==

* 

* 
* 

קטגוריה:ניו יורק: אישים
קטגוריה:מנצחים אמריקאים
קטגוריה:קלרניתנים
קטגוריה:מוזיקאי ג'אז
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמריקאים שנולדו ב-1910
קטגוריה:אמריקאים שנפטרו ב-2004
דוק מרטין

דוק מרטין (באנגלית: Doc Martin) היא סדרת דרמה קומית בריטית בכיכובו של השחקן מרטין קלונס, אודות רופא מנתח בכיר העובר לכפר אנגלי קטן עקב טראומה בעברו.

הסדרה משופעת בסיפורים קצרים הסובבים סביב אנשי הכפר המתקשים לקבל את גישתו הקשוחה כלפיהם, דבר העומד בניגוד ליחסי החברות הנפלאים שבין תושבי הכפר. הסדרה דוק מרטין שודרה בישראל בערוץ הולמרק.

== עלילת הסדרה ==
אתר צילומי הסדרה דוק מרטין - עיירת [[פורט איזאק, קורנוול, בריטניה (Port Isaac)]]
דוקטור מרטין אלינגהאם עובר לעבוד בעיירת נמל כפרית, לאחר טראומה שעבר בעת עבודתו כמנתח בכיר בלונדון. כתוצאה מהטראומה הדוקטור סובל מהמטופוביה (פחד ממראה דם), דבר המפריע לו בעבודתו כרופא, ובנוסף הוא הופך למקור בדיחות בקרב תושבי הכפר אשר אינם מבינים את התנהגותו, ואשר מכנים אותו בשם "דוק מרטין", במקום השם המקובל אשר אמור להיות "דוקטור אלינגהאם". רבות הן העלילות המוזרות הקורות בעיירה, בהן נלחם דוק מרטין בצורה עקשנית כנגד אמונותיהם הטפלות של תושבי הכפר, דבר היוצר מתח רב בין שני הצדדים, אך גם מוביל את הסדרה להיות קומדיית טעויות נפלאה. במרפאה המקומית בה הוא עובד נמצאת עובדת אחת ויחידה, בחורה צעירה אשר עסוקה בשיחות בטלות בטלפון כל היום ולא ממש מתפקדת על פי דרישתו של דוק מרטין. היחידות אשר מנסות להבין אותו בעיירה הן דודתו ג'ואן אשר מתגוררת במרחק מה ממרכז הכפר, ולואיזה, העוסקת בהוראה כמורת העיירה בבית הספר היסודי. לואיזה אף מתאהבת בדוקטור, מצב אשר יוצר מערכת יחסים רומנטית אך מוזרה להפליא.

אתר צילומי הסדרה נערך בעיירת הנמל פורט איזאק, עיירת נמל אנגלית פסטורלית במחוז קורנוול בבריטניה.

==צוות השחקנים==
מרטין קלונס
* מרטין קלונס בתפקיד ד"ר מרטין אלינגהאם
* קרוליין כץ בתפקיד מורה לילדים בשם לואיזה גלאסון
* סטפני קול בתפקיד דודתו של מרטין, ג'ואן נורטון
* קתרין פרקינסון בתפקיד מזכירתו של מרטין, פאולין לם
* איאן מקניס בתפקיד ברט לארג'
* ג'ו אבסולום בתפקיד אל לארג'
* סלינה קאדל בתפקיד סאלי טישל
* ג'ון מרקז – השוטר ג'ו פנהייל
* ג'סיקה רנסום – מורוונה ניוקרוס
* גוזף מורגן 
סדרה זו משופעת בשחקנים אורחים כגון ג'ון אלדרטון, רוג'ר לויד פק, יו לויד, בן מילר, ועוד הרבה שחקנים בריטים ידועים.

==קישורים חיצוניים==

* 

* 

קטגוריה:סדרות דרמה בריטיות
קטגוריה:סדרות טלוויזיה רפואיות
קטגוריה:סדרות טלוויזיה בריטיות שעלו לשידור בשנות ה-2000
תמונה כוזבת

תמונה כוזבת (באנגלית: False Impression) הוא ספר מסוגת ספרות בלשית של הסופר ג'פרי ארצ'ר. הספר יצא לאור ב-2005 ותרגומו העברי יצא ב-2007 בהוצאת מודן.

הסיפור (בדיוני לחלוטין) מתרחש במדינות שונות וכולל מידע היסטורי אודות פיגועי 11 בספטמבר בניו יורק במגדלי התאומים, מקום ממנו נמלטה הפרוטגוניסטית אנה פטרסקו אחרי שפוטרה על ידי הבנקאי ברייס פנסטון. עלילת הספר המתפרסת ביבשות שונות סבה סביב ניסיונה של ד"ר פטרסקו לעזור לארבלה ונטוורת, ליידי בריטית, לשקם את ההון המשפחתי על ידי מכירת ציור של ואן גוך תוך התמודדות עם רוצחת שכירה ותוך שהיא נעזרת בסוכן FBI.

==עלילה==
ברייס פנסטון (נולד ברומניה בתור ניקו מונטיאנו), יושב ראש בנק "פנסטון פיננסים" שלח את ד"ר אנה פטרסקו, מומחית לזרם הציור האימפרסיוניסטי לאחוזה באנגליה על מנת להעריך את שוויו של אוסף אמנות של ויקטוריה ונטוורת, נצר למשפחת אצולה בריטית מאז 1815, שירשה אחוזה עמוסת חובות. ורצתה לשעבד את האוסף כבטוחה להלוואה שתיקח מבנק פנסטון פיננסים.

ב-10 בספטמבר 2001 הגיעה ויקטוריה ונטוורת להחלטה למכור את אחד הציורים העתיקים שברשותה, ציורו של ואן גוך "דיוקן עצמי עם אוזן חבושה" אולם קרנץ, רוצחת שכירה, התגנבה לחדרה, רצחה אותה וכרתה את אוזנה השמאלית אותה היא שלחה לפנסטון. בבוקר היא התגלתה כמתה ואת ההודעה על כך קיבלה אחותה התאומה ארבלה.

ד"ר אנה פטרסקו, שהיגרה לארצות הברית מרומניה ב-1987 בהיותה בת 17, יצאה לריצת הבוקר הקבועה שלה בסנטרל פארק. את הדוקטורט על התנועה הפוביסטית כתבה באוניברסיטת פנסילבניה. ג'ק דלייני, סוכן FBI, עקב אחרי אנה פטרסקו כחלק מחקירה נגד פנסטון שהתחילה אחרי שהסתבר ששלושה בעלי חוב לבנק נרצחו ועקף אותה בזמן שרצה בפארק.

בבוקר 11 בספטמבר 2001 אנה הגיעה לעבודה ופנסטון פיטר אותה בטיעון ששלחה דו"ח לוויקטוריה ונטוורת בלי אישורו. בזמן שהמתינה למעלית פגע המטוס הראשון בקומה ה-94 של המגדל הצפוני. אנה ירדה במדרגות הבניין. פנסטון ועורך הדין קרל ליפמן יצאו עוד קודם לפגישה בוול סטריט וכשראו את ההרס במגדלי התאומים שכרו משרדים בבנין טראמפ. אנה הגיעה לביתה של טינה פורסטר, מזכירתו של פנסטון שלא הגיעה לעבודה כי תכננה ללכת לרופא שיניים. טינה סיפרה לה שפנסטון ארגן את איסוף הציור של ואן גוך מביתה של ויקטוריה.

טינה הלכה לביתה של אנה לאסוף משם את המזוודה שאנה הכינה, סוכני ה-PBI ראו אותה וג'ק הגיע למסקנה שאנה בחיים ומתחבאת אצל טינה.

אנה נסעה לקנדה והמריאה משם ללונדון. בבוקר הבא ליפמן טס במטוס פרטי ללונדון. אנה הצליחה להגיע ראשונה אל הציור ולקחה איתה לבוקרשט את התיבה שבה היה הציור. פנסטון שכר את קרנץ, הרוצחת השכירה, על מנת שתהרוג את אנה ותביא את הציור. אנה המשיכה ליפן ועל אותה טיסה היו גם ג'ק והרוצחת שעקבו אחריה, כל אחד בנפרד.

ליפן הביאה איתה כמתנה לתעשין היפני נקמורה, ציור של סטודנטית רומניה שלומדת אצל אחד מחברי העבר שלה, פרופסור אנטון תאודורסקו, ניהלה עם נקמורה משא ומתן למכירת הציור של ואן גוך וחזרה לבוקרשט. משם טסה ללונדון. וחזרה לארצות הברית. בינתיים אנטון הכין זיוף של הציור, הזיוף הגיע לניו-יורק על תקן ציור האמיתי והציור האמיתי נשאר כל אותו הזמן באחוזה באנגליה. פנסטון גילה את הזיוף ושלח את קרנץ לאחוזה.

קרנץ ניסתה להרוג את אנה, אבל נכשלה. הציור הגיע ליפן, אנה וג'ק הפכו לזוג והאחוזה ניצלה מפשיטת רגל.

==קישורים חיצוניים==
* 

קטגוריה:רומנים (סוגה ספרותית)
קטגוריה:ספרי 2005
קטגוריה:ספרי הוצאת מודן
פרדריק הולמן

פרדריק "פרד" הולמן (באנגלית: Frederick "Fred" Holman; מרץ 1885 - 23 בינואר 1913) היה שחיין בריטי, אלוף אולימפי ושיאן עולם במשחה ל-200 מטר חזה.

== ביוגרפיה ==
הולמן נולד וגדל בדוליש שבדבון (דרום-מערב אנגליה). 

באולימפיאדת לונדון (1908) זכה הולמן במדליית זהב, במשחה ל-200 מטר חזה בשיא עולם חדש של 3:09.2 דקות, לפני חברו לנבחרת ויליאם רובינסון (3:12.8 דקות) ופונטוס הנסון משוודיה (3:14.6 דקות). 

הולמן נפטר בשנת 1913 ממחלת הטיפואיד.

== תארים והשגים ==
*בשנת 1988 זכה הולמן להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-200 מטר חזה

== קישורים חיצוניים ==
 
* [http://sports123.com/.search?results_page=searchresults.html&p=Frederick+Holman&name=Search פרדריק הולמן] באתר sports123.com

== הערות שוליים ==

קטגוריה:שחייני חזה
קטגוריה:אלופים אולימפיים בריטים: שחייה
קטגוריה:שיאני עולם בריטים: שחייה

קטגוריה:בריטים שנולדו ב-1885
קטגוריה:בריטים שנפטרו ב-1913
הר ערקן

המורדות המזרחיים של הר ערקן היורדים לבקעת אלון
הר ערקן הוא הר ברכס הכרמל. פסגתו נמצאת ברום של 480 מטר מעל פני הים, והיא אחת מהפסגות של הכרמל התיכון.

== גאוגרפיה ==
הר ערקן הוא חלק מסדרת הרים בולטים בעלי פסגות מעוגלות האופיינית לכרמל התיכון. הרים אלה מבודדים על ידי עמקי נחלים או מדרגות העתק.

ההר נמצא כשני קילומטר דרומית לקיבוץ בית אורן. מצפונו של ההר זורם נחל אורן בקטע הנקרא "ואדי שלאלה". ממזרח נמצאת בקעת אלון שהיא אפיקו המורחב של נחל אורן. מדרום הר שוקף, וממערב נחל רקית, שתחילתו במורדותיו המערביים של הר ערקן והוא זורם צפונה לנחל אורן. בצידו הצפון-מערבי מעל הגדה הצפונית של נחל אורן, מתנשאת גבעה עליה נמצאת חוות משמר הכרמל.

הצמחייה האופיינית להר הוא חורש ים תיכוני שעיקרו אלון מצוי ואלה ארצישראלית. פסגת ההר עשויה מסלע גיר וקירטון עליו צומח אורן ירושלים. על מורדותיו המזרחיים מעל עין אלון פורח סחלב מנוקד שהוא צמח נדיר ביותר בכרמל.

אל מורדותיו המערביים של ההר מובילה דרך סלולה שתחילתה בכביש 721 ממשיכה דרך "חניון האגם" ועין אורן. בקצה הדרך הסלולה שוכנים בתי גבעת וולפסון. הדרך נסללה בשנת 1938 במסגרת הניסיונות לבנות יישוב באזור, ניסיון ששווק בשם "יערות הכרמל". התקפה על סוללי הדרך ארעה ב-31 במרץ 1938. בהתקפה זו נהרג "מרדכי בר". על שמו נקרא בתחילה האזור של גבעת וולפסון "גבעת מרדכי". לאחר קום המדינה נעשו ניסיונות נוספים להרחיב את ההתיישבות על ההר. הכרזת פארק הכרמל מנעה את ניסיונות ההתיישבות. ניסיון נוסף נעשה בשנות ה-80 של המאה ה-20. ניסיון זה נחסם על ידי הגופים הירוקים.

בשרפה בכרמל שהתרחשה בחודש דצמבר 2010, נשרף חלק מהצמחייה על ההר.

==לקריאה נוספת==
* "הר ערקן" מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001, עמ' 74

==קישורים חיצוניים==

* [http://cms.education.gov.il/EducationCMS/Units/Tiyulim/maslulim/Karmel/Karmel1/ms825.htm מסלול טיול - הר שוקף - הר ערקן - עין אלון - מחצבות קדומים] באתר "מינהלת הטיולים" של משרד החינוך
* [https://web.archive.org/web/20111217104227/http://mezia.co.il/articles/?idmsg=3571 טיול להר שוקף והר ערקן]

==הערות שוליים==

ערקן
דוכס גדול

[[שלט אצולה של הדוכס הגדול של לוקסמבורג]]
דוכס גדול (grand duke) או הרצוג גדול (Groß herzog) הוא תואר אצולה, שהיה קיים בעיקר באימפריה הרומית הקדושה ובאימפריה הרוסית. הפייף עליו שלט הדוכס הגדול נקרא דוכסות גדולה וניתן לדוכסים חשובים או בעלי נחלה גדולה. בפרוטוקול, מעמדו של דוכס גדול נמוך מזה של מלך וגבוה מזה של דוכס עצמאי.

בספרות הלא רוסית בדרך כלל התואר הרוסי великий князь (ויליקיי קניאז) מתורגם גם כדוכס גדול, במיוחד לגבי האחים והבנים של הצארים החל מן המאה ה-18
(ראה בערך הנסיך הגדול)
באימפריה הרוסית התואר ניתן לשליט של פינלנד כך שבין השנים 1809–1917 הצאר הרוסי החזיק גם בתואר הדוכס הגדול של פינלנד. גם בליטא היה דוכס גדול במאה ה-17.

שליט טוסקנה מבית מדיצ'י החל מהמאה ה-16 נקראו דוכס גדול וזאת עד ל-1860 בה טוסקנה הפכה לחלק מממלכת סרדיניה. בראשית המאה ה-19, נפוליאון העניק את התואר לרבים מבני בריתו, יחד עם שטחים נוספים ובעיקר לשליטים בקונפדרציה של הריין. לאחר תבוסתו של נפוליאון הוחלט בקונגרס וינה כי בעלי הנחלות החדשים ימשיכו לשאת בתואר דוכס גדול גם תחת שלטון הקונפדרציה הגרמנית. דוכסויות אלו נשארו עד שנת 1918 שבעקבות הפסדה של גרמניה במלחמת העולם הראשונה, פורקו הדוכסויות ואוחדו תחת רפובליקת ויימאר.

היום, התואר דוכס גדול משמש רק את המונרך של מדינת לוקסמבורג, המשמש כשליט העליון של המדינה.

==ראו גם==
*הנסיך הגדול

==קישורים חיצוניים==

* 

קטגוריה:תוארי אצולה
1938 בגרמניה

1938 בגרמניה הייתה השנה בה ציינה גרמניה הנאצית 67 שנות לאום.

== הנהגה ==
ראש המדינה:
* אדולף היטלר (הפיהרר)

קאנצלר גרמניה:
* אדולף היטלר

== אירועים בולטים ==
* 12 במרץ – האנשלוס: חיילי גרמניה הנאצית נכנסים לשטח אוסטריה 
* 13 במרץ – האנשלוס - סיפוחה הרשמי של אוסטריה לרייך השלישי 
* 6 ביולי – ועידת אוויאן מתכנסת 
* 27 ביולי – חוק אנטי יהודי נוסף בגרמניה הנאצית- שינוי שמות רחובות שנקראו ע"ש יהודים 
* 8 באוגוסט – החלה הקמת מחנה הריכוז מאוטהאוזן 
* 29 בספטמבר – נחתם הסכם מינכן: מנהיגי אנגליה, צרפת, גרמניה הנאצית ואיטליה חותמים על הסכם המאפשר לגרמניה לספח את חבל הסודטים שבצ'כוסלובקיה 
* 1 באוקטובר – גרמניה מספחת את חבל הסודטים 
* 5 באוקטובר – נחקק חוק בגרמניה הנאצית המחייב את סימון האות J בדרכונים של היהודים
* 18 באוקטובר – בפקודת היטלר מתבצע גירוש זבונשין
* 7 בנובמבר – הרשל גרינשפן מתנקש בחיי הדיפלומט הגרמני ארנסט פון ראט בפריז, אירוע המשמש אמתלה לליל הבדולח כעבור יומיים 
* 9 בנובמבר – מת מפצעיו הדיפלומט הגרמני ארנסט פום ראט שנורה בידי הרשל גרינשפן יומיים קודם לכן ומותו מהווה אמתלה לאירועי ליל הבדולח באותו לילה 
* 10 בנובמבר – ליל הבדולח - פוגרום בכל רחבי גרמניה. אלפי בתי עסק בבעלות יהודים נהרסו, כמעט כל בתי הכנסת הושחתו, כ-90 יהודים נרצחו ועשרות אלפי יהודים נעצרו במחנות ריכוז 
* 12 בנובמבר – על יהדות גרמניה מוטל קנס בסך 1,000,000,000 רייכסמארק כ"פיצוי" לגרמניה בעקבות נזקי פוגרום "ליל הבדולח".

<gallery widths="180px" heights="120px" perrow="3">
File:Bundesarchiv Bild 183-1987-0922-500, Wien, Heldenplatz, Rede Adolf Hitler.jpg|15 במרץ: היטלר מכריז על האנשלוס בווינה
File:Bundesarchiv Bild 146-1985-083-10, Anschluss Österreich, Wien.jpg|15 במרץ: ההמונים בווינה מריעים לכוחות הגרמנים.
</gallery>

== נולדו ==

== נפטרו ==

* 17 באוקטובר – קרל קאוטסקי, פילוסוף ומנהיג סוציאליסטי גרמני (נולד ב-1854) 
* 9 בנובמבר – ארנסט פום ראט, דיפלומט גרמני (נולד ב-1909) 

== קישורים חיצוניים ==

*
מרטין קלונס

מרטין קלונס (באנגלית: Martin Clunes; נולד ב-28 בנובמבר 1961) הוא שחקן בריטי וקומיקאי, ידוע בתפקידו כרופא בסדרה "דוק מרטין".

בצעירותו, שיחק כאחד הבנים בסדרת הטלוויזיה של ה-BBC "אין כמו בבית"

==ביוגרפיה==
נולד בווימבלדון, דרום מערב לונדון שבבריטניה. קלונס הוא בנו של השחקן הקלאסי אלק קלונס, תחילת דרכו הייתה בתיאטרון, ובתפקיד אורח בסדרה דוקטור הו.

בשנת 1990 התחתן עם השחקנית לוסי אשטון. בשנת 1997 הם התגרשו והוא התחתן עם מפיקת הטלוויזיה פיליפה בריית'ווייט. בשנת 1999 נולדה להם בת. מרטין, בריית'ווייט ובתם מתגוררים בעיר בימינסטר במחוז דורסט בדרום-מערב אנגליה.

== קריירה ==
קלונס שיחק בעברו בגלוב תיאטרון בלונדון, ובתור שחקן רדיו בתוכנית "באלדי" ב"ביביסי רדיו 4".

בשנת 2002 שיחק בתפקיד הרוצח הסדרתי ג'והן ג'ורג' היי בסרט "הכל בשביל אסיד" ובתפקיד מר צ'יפינג בסרט הטלוויזיה "היה שלום, מר צ'יפס" מבית רשת הטלוויזיה ITV, המבוסס על הרומן באותו שם מאת ג'יימס הילטון. 

בשנת 2019 במיני-סדרת הטלוויזיה הבריטית "מצוד" בתפקיד ראשי של הבלש קולין סאטון.

הופיע בפרק הראשון של "סקוטלנד: הבריחה לטבע".

==קישורים חיצוניים==

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:זוכי פרס באפט"א לטלוויזיה להופעה הקומית הטובה ביותר
קטגוריה:בריטים שנולדו ב-1961
1937 בגרמניה

1937 בגרמניה הייתה השנה בה ציינה 66 שנות לאום.

== הנהגה ==
ראש המדינה:
* אדולף היטלר (הפיהרר וקנצלר גרמניה)

== אירועים בולטים ==
הינדנבורג בוערת בלייקהרסט, 6 במאי 1937]]
* 26 באפריל – מלחמת האזרחים הספרדית: הפצצת העיר הבסקית גרניקה על ידי הלופטוואפה, חיל האוויר של גרמניה הנאצית
* 6 במאי – אסון ההינדנבורג: ספינת האוויר (צפלין) הגרמנית "הינדנבורג" נשרפת לחלוטין בעת ניסיון נחיתה בניו ג'רזי שבארצות הברית. בשריפה נהרגו 36 בני אדם – 13 נוסעים, 22 אנשי צוות ואיש צוות קרקע אחד.
* 13 באוקטובר – גרמניה שולחת מברק לבריסל בו היא מבטיחה להעניק לבלגיה חסינות כל עוד בלגיה תמנע מלבצע פעולה צבאית נגד גרמניה.
* 5 בנובמבר – ועידת הוסבאך: בפגישה חשאית בה נכחו ראשי הכוחות המזוינים של גרמניה הנאצית, אדולף היטלר חושף את תוכניותיו להשגת "מרחב מחיה" למען האומה הגרמנית.

== נולדו ==

== נפטרו ==

* 20 בדצמבר – אריך לודנדורף, גנרל גרמני, ממנהיגי גרמניה במלחמת העולם הראשונה, ומתומכיו המוקדמים של אדולף היטלר (נולד ב-1865)
* 26 בדצמבר – יצחק פוירינג מנהיג ציוני מגרמניה (נולד ב-1889)

== קישורים חיצוניים ==

*
1936 בגרמניה

1936 בגרמניה הייתה השנה בה ציינה 65 שנות לאום.

== הנהגה ==
ראש המדינה:
* אדולף היטלר (הפיהרר)

קאנצלר גרמניה:
* אדולף היטלר

== אירועים בולטים ==
* 3 בינואר – חוקי נירנברג מוחלים גם על הצוענים 
* 4 בפברואר – דוד פרנקפורטר, מתנקש בחייו של הדיפלומט הנאצי הבכיר וילהלם גוסטלוף בדאבוס שבשווייץ 
* 6-16 בפברואר - אולימפיאדת החורף ה-4 נערכה בעיר גרמיש-פרטנקירכן שבגרמניה.
* 7 במרץ – גרמניה הנאצית מכניסה כוחות צבאיים לחבל הריין, בניגוד להסכם ורסאי והסכם לוקרנו. 
* 26 ביולי – מעצמות הציר מחליטות להתערב במלחמת האזרחים בספרד 
* 1-16 באוגוסט - אולימפיאדת הקיץ נערכה בברלין, בירת גרמניה הנאצית.
* 25 באוקטובר – אדולף היטלר ובניטו מוסוליני יוצרים את ציר רומא-ברלין 
* 25 בנובמבר – גרמניה ויפן חותמות על ברית נגד הקומינטרן

<gallery widths="180px" heights="120px" perrow="3">
File:Bundesarchiv R 8076 Bild-0005, Olympische Winterspiele.- Eröffnung.jpg|6 בפברואר: טקס הפתיחה של אולימפיאדת החורף ה-4 בו נכחו אדולף היטלר ורודולף הס.
File:Bundesarchiv B 145 Bild-P017073, Berlin, Olympische Spiele im Olympiastadion.jpg|אולימפיאדת ברלין (1936), אוגוסט 1936
</gallery>

== נולדו ==

== נפטרו ==

* 2 במאי – רוברט מיכלס, סוציולוג גרמני (נולד ב-1876) 
* 22 ביוני – מוריץ שליק, פילוסוף גרמני והאב המייסד של הפוזיטיביזם הלוגי והחוג הווינאי (נולד ב-1882) 

== קישורים חיצוניים ==

*
Love Songs (אלבום של סנטנה)

Love Songs הוא אלבום אוסף מאת להקת סנטנה, האלבום יצא לשווקים בפברואר 2004.

== רשימת השירים ==

== קישורים חיצוניים ==

* [http://www.allmusic.com/album/r679747 Love Songs] באתר Allmusic 

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומי חברת קולומביה רקורדס
Santana Live

Santana Live הוא אלבום אוסף מאת להקת סנטנה.

== רשימת השירים ==

== קישורים חיצוניים ==

* [http://www.allmusic.com/album/santana-live-r914845 Santana Live] באתר Allmusic

קטגוריה:אלבומי סנטנה
קטגוריה:אלבומי אוסף באנגלית
1935 בגרמניה

1935 בגרמניה הייתה השנה בה ציינה 64 שנות לאום.

== הנהגה ==
ראש המדינה:
* אדולף היטלר (הפיהרר)

קנצלר גרמניה:
* אדולף היטלר

== אירועים בולטים ==
* 13 בינואר – תושבי חבל הסאר מצביעים במשאל עם 1935 בעד סיפוח החבל לגרמניה הנאצית 
* 1 במרץ – חבל הסאר הפך באופן רשמי לחלק מגרמניה. 
* 16 במרץ – אדולף היטלר מבטל את חוזה ורסאי ומורה על חימוש גרמניה 
* 28 במרץ – סרט התעמולה הנאצי ניצחון הרצון של הבמאית לני ריפנשטאהל מוקרן לראשונה בברלין 
* 15 בספטמבר – חוקי נירנברג שוללים אזרחות מיהודי גרמניה הנאצית
* 15 בספטמבר – גרמניה הנאצית מאמצת דגל לאומי חדש ובמרכזו - צלב קרס

== נולדו ==
* 16 בינואר – אודו לאטק, כדורגלן ומאמן כדורגל גרמני. (נפטר ב-2015)
* 29 ביולי – פטר שרייר, זמר טנור ומנצח גרמני. (נפטר ב-2019)

== נפטרו ==
* 3 בפברואר – הוגו יונקרס, מהנדס גרמני, מתכנן ויצרן מטוסים חלוצי וממציא מתקני חימום והסקה מרכזית. (נולד ב-1859) 
* 8 בפברואר – מקס ליברמן, צייר ופסל יהודי-גרמני. יצירותיו השתייכו לזרם האימפרסיוניזם. (נולד ב-1847) 
* 14 באפריל – אמי נתר, פיזיקאית ומתמטיקאית גרמנית (נולדה ב-1882) 
* 14 במאי – מגנוס הירשפלד, רופא והומוסקסולוג גרמני יהודי (נולד ב-1868) 
* 27 בספטמבר – הנס בלושק, צייר, גרפיקאי וסופר גרמני. (נולד ב-1870) 
* 21 בדצמבר – קורט טוכולסקי, עיתונאי, סאטיריקן וסופר יהודי גרמני. (נולד ב-1890)

== קישורים חיצוניים ==

*
קטגוריה:שנים בגרמניה
קרוליין כץ

קרוליין כץ (Caroline Catz; נולדה ב-1970 בעיר מנצ'סטר בבריטניה), היא שחקנית טלוויזיה, תיאטרון ורדיו יהודייה-בריטית.

== קריירה ==
קריירת משחקה החלה בתחילה עם תפקידים קטנים, ובשנת 1994 לקחה על עצמה תפקיד ראשי בסדרת ה-BBC "הכל שקט בחזית פרסטון", סדרה שרצה כשלוש עונות. כמו כן בהמשך דרכה כללה גם תפקידים נכבדים בסדרות בריטיות כגון "מחלק מוסר" "רצח בסברביה", "DCI Banks" ובסדרה הקומית "דוק מרטין". בהמשך התארחה כץ בתפקיד אורח בסדרה "מלון בבילון", ובתפקיד משנה בסדרה "הכחשה של רצח".
כץ נשואה לשחקן מייקל היגס.

== מוזיקה ==
לפני קריירת המשחק, כץ שרה בלהקת אינדי בשם מונולנד (Monoland), ולאחר מכן בלהקת פולק בשם ספיר (Sapphire).

במרץ 2008 התארחה כץ עם להקת הרוק קומבו "הישו ומרי צ'יין" (The Jesus and Mary Chain) בביצוע פולק לשיריהם של חברי הלהקה, השיר "כמו דבש" (Just Like Honey), ולשיר "לפעמים תמיד" (Sometimes Always).

==קישורים חיצוניים==

קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות תיאטרון יהודיות בריטיות
קטגוריה:שחקני תיאטרון יהודים בריטים
קטגוריה:בריטיות שנולדו ב-1970
קטגוריה:בריטים שנולדו ב-1970
Ultimate Santana

Ultimate Santana הוא אלבום אוסף מאת להקת סנטנה. האלבום דורג במקום השמיני במצעד הבילבורד 200 לשנת 2007. הלהיט שבלט באלבום "Into the Night", דורג במקום ה-26 במצעד הבילבורד הוט 100 אותה השנה.

מרבית השירים באלבום הופיעו באלבומים קודמים, למעט השירים "Into the Night", "The Game of Love", ו-"Interplanetary Party". בשבוע הראשון לצאת האלבום, נמכרו ממנו כ-56,000 עותקים.

באלבום זה התארחו גם המוזיקאים רוב תומאס, סטיבן טיילר, טינה טרנר, בייבי באש, ג'ניפר לופז, אלכס בנד, להקת מנה, מישל בראנץ', צ'אד קרוגר, ו-Everlast.

== הנגנים באלבום ==
*קרלוס סנטנה - גיטרה
*צ'אד קרוגר - גיטרה ושירה
*ניל שון - גיטרה
*קארל פראזו - גיטרה וגיטרה בס
*צ'סטר תומפסון - אורגן, טימבלס, ותופי קונגה
*גרג רולי - קלידים
*דייוויד בראון - גיטרה בס
*מייק קארבלו - תופי קונגה

== רשימת השירים ==

== קישורים חיצוניים ==

קטגוריה:אלבומי סנטנה
קטגוריה:אלבומי אוסף באנגלית
קטגוריה:אלבומים שהופקו על ידי קורי רוני
קטגוריה:אלבומים שהופקו על ידי קלייב דייוויס
קטגוריה:אלבומי חברת אריסטה רקורדס
1934 בגרמניה

1934 בגרמניה הייתה השנה בה ציינה 63 שנות לאום.

== הנהגה ==
ראש המדינה:
* פאול פון הינדנבורג (נשיא גרמניה) עד 2 באוגוסט, אדולף היטלר (הפיהרר)

קאנצלר גרמניה:
* אדולף היטלר

== אירועים בולטים ==
* 1 בינואר – גרמניה הנאצית מקבלת את החוק למניעת צאצאים החולים במחלות תורשתיות 
* 10 בינואר – מרינוס ואן דר לובה, הקומוניסט ההולנדי הצעיר שהואשם בשריפת בניין הרייכסטאג, מוצא להורג בגרמניה לאחר שנמצא אשם במשפט ראווה.
* 26 בינואר – חתימת הסכם אי תקיפה בין פולין וגרמניה הנאצית 
* 30 בינואר – השלטון הפדרלי בגרמניה מבוטל ומוחלף בשלטון מרכזי 
* 20 במרץ – כל כוחות המשטרה בגרמניה עוברים לפיקודו של היינריך הימלר.
* 30 ביוני – "ליל הסכינים הארוכות" בגרמניה 
* 25 ביולי – הנאצים מתנקשים בחייו של קנצלר אוסטריה אנגלברט דולפוס כחלק מניסיון הפיכה כושל 
* 2 באוגוסט – אדולף היטלר מתמנה לפיהרר של גרמניה

== נולדו ==

* 5 באפריל – רומן הרצוג, פוליטיקאי גרמני מטעם המפלגה הנוצרית-דמוקרטית הגרמנית, כיהן כנשיא גרמניה השביעי בין השנים 1994-1999. (נפטר ב-2017)
* 7 באוקטובר – אולריקה מיינהוף, עיתונאית, פעילת שמאל רדיקלי וטרוריסטית גרמנית, שהתפרסמה כמנהיגת ארגון 'סיעת הצבא האדום' שנודע גם בשמה "כנופיית באדר-מיינהוף". (התאבדה ב-1976)
* 30 בנובמבר – אלברט, מרקיז מייסן, ראש בית וטין והיסטוריון גרמני. (נפטר ב-2012)

== נפטרו ==
* 1 בינואר – יעקב וסרמן, סופר יהודי-גרמני. (נולד ב-1873) 
* 21 בינואר – פאול טרוסט, אדריכל גרמני אשר השתייך ביחד עם האדריכלים פטר ברנס וולטר גרופיוס לאסכולה האדריכלית הקלאסית, המתאפיינת בזויות וקווים ישרים, ואשר עמדה בניגוד לסגנון העיטור המוגזם של סגנון ה"יוגנדשטיל". (נולד ב-1878) 
* 29 בינואר – פריץ הבר, כימאי יהודי-גרמני, חתן פרס נובל לכימיה (נולד ב-1868) 
* 7 באפריל – קרל פון איינם, גנרל גרמני, שפיקד על קורפוס ואחר כך על ארמייה בחזית המערבית. (נולד ב-1853) 
* 30 ביוני – גרגור שטראסר, פוליטיקאי גרמני, מנהיג נאצי בכיר בתקופת רפובליקת ויימאר. הוצא להורג בליל הסכינים הארוכות. (נולד ב-1892) 
* 30 ביוני – קורט פון שלייכר, איש צבא בדרגת גנרל ופוליטיקאי גרמני שכיהן כקנצלר האחרון של רפובליקת ויימאר. (נולד ב-1882) 
* 30 ביוני – גוסטב פון קאהר, פוליטיקאי גרמני שמרני ששימש כראש ממשלת בוואריה מהשנים 1920 עד 1921. (נולד ב-1862) 
* 30 ביוני – אדמונד היינץ, חבר במפלגה הנאצית וסגנו של ארנסט רהם באס אה. (נולד ב-1897) 
* 30 ביוני – פרדיננד פון ברדוב, ראש שירות הביון של הצבא הגרמני בתקופת רפובליקת ויימאר ושר ההגנה של גרמניה בשנים 1932 – 1933. (נולד ב-1884) 
* 30 ביוני – קארל ארנסט, קצין גרמני באס אה בעל דרגת גרופנפיהרר, בתחילת שנת 1933 עמד בראש מטה הארגון בברלין. (נולד ב-1904) 
* 1 ביולי – ארנסט רהם, מייסד ומנהיג האס אה בגרמניה.(נולד ב-1887) 
* 10 ביולי – אריך מיזאם, אנרכיסט סוציאליסטי, מסאי, משורר ומחזאי יהודי גרמני. נרצח על ידי הנאצים במחנה הריכוז אורניינבורג. (נולד ב-1878) 
* 2 באוגוסט – פאול פון הינדנבורג, איש צבא ונשיא רפובליקת ויימאר (נולד ב-1847) 
* 16 בנובמבר – קרל פון לינדה, מהנדס וממציא גרמני, שהמציא את שיטת הקירור המשמשת במקררים תעשייתיים וביתיים. 
== קישורים חיצוניים ==

*
שלמה זלמן מוולוז'ין

הרב שלמה זלמן מוולוז'ין (נקרא בפי כל בשם "רבי זעלמעלע") (כ"ו בסיוון ה'תקט"ז - י"ג באדר ה'תקמ"ח), תלמיד הגר"א, אחיו של רבי חיים מוולוז'ין, נודע כבקי בכל התורה ובעל הנהגות ייחודיות, נפטר בצעירותו בחיי הגר"א.

==תולדותיו==
נולד לרבי יצחק מוולוז'ין. האגדה כורכת את לידתו בברכה מבעל "שאגת אריה". כבר בגיל שנתיים וחצי הלך ללמוד בתלמוד תורה. היה תלמיד אהוב על רבו, הגר"א. נישא לגיטא בתו של רבי יחיאל מיכל פעסלעס מנכבדי וילנה, נפטר בגיל 31 בלבד.

==בקיאותו==
עוד בהיותו ילד כתב ספר בשם לבנת הספיר.

בגיל 21 השתתף בעריכת הספר שביל הישר של רבי שאול שישקס מווילנה.

רבי זלמן חתם על החרם נגד תנועת החסידות, יחד עם כל גדולי ורבני וילנה למרות גילו הצעיר.

בגיל 24 ידע ר' זלמן בעל פה את כל התנ"ך, תלמוד בבלי, תלמוד ירושלמי, ספרא, ספרי, תוספתא, מכילתא דרבי ישמעאל, מדרשים, רמב"ם, טור, זוהר ותיקונים, אחיו רבי חיים מוולוז'ין אמר עליו שהוא בקי בכל התורה כולה בעל פה, כמו שיהודי יודע בעל פה את המזמור אשרי יושבי ביתך הנאמר שלוש פעמים כל יום, וזאת אודות שהיה משנן כל פסוק או סוגייא מעל 100 פעם. עם זאת אמר רבי חיים, כי גם אם היה חי רבי זלמן אלפיים שנה לא היה מגיע לגדלותו בתורה של הגאון מווילנה.

ר' זלמן היה בקיא בתורה הנגלה ובתורת הנסתר, שיטתו הייתה שאסור לאדם ללמוד את תורת הקבלה לפני שהוא בקיא בתנ"ך ש"ס שולחן ערוך ופוסקים.

== הנהגותיו ==
* ר' זלמן מעולם לא היה מבקש צורכי הגוף במפורש, כשהיה רעב היה רומז לבני ביתו על ידי מאמר בתלמוד "ויהי האדם לנפש חיה נשמה שנתתי בך החייה".
* לפני כל סעודה היה לומד הלכות נטילת ידיים בציעת הפת והלכות סעודה שנאמר דבר בעתו מה טוב, סוגיא מהתלמוד, ואגדות חז"ל. מנהג זה הופסק באחת מסעודות ליל שבת שאחיו ר' חיים מוואלוז'ין ראה שקשה עליו הדבר ר' זלמן ענה לו שזה נדר, ר' חיים לקח איתו עוד שני אנשים ובטל לו את נדרו.
* שעתיים לפני ארוחת צהריים היה אוכל עוגת דבש, כי כך אמו צוותה עליו כדי לחזק את לבו.
* היה ישן עם כפפות כדי שלא יצטרך ליטול ידיו כשיקום, אלא מיד יוכל ללמוד תורה - חשיבות הזמן.
* היה מהלך בצידי הדרכים כדי לא להתקל באשה.
* ר' זלמן השתדל מאוד לא לפגוע באף אדם. היה מקרה שפגע באדם, חיפשו ולא מצאו כמה שנים, היה בוכה עד שהגאון מווילנא הרגיעו.

== מיתתו ==
בגיל 31 חלה רבי זלמן, ביומו האחרון באו חבריו לבקרו וראוהו קורא בספר תהילים. לאחר מכן ביקש לעמוד וללכת ד' אמות כמאמר חז"ל שליש בישיבה שליש בעמידה ושליש בהליכה, שב למיטתו ונפטר.

==קישורים חיצוניים==

=== חיבוריו ===

* [https://www.hebrewbooks.org/19697 תולדות אדם] דפוס ראשון (HebrewBooks) מאת: הרב יחזקאל פייוויל,

* תולדות אדם - מהדורת הרב מאיר קליימן, 1984. [http://www.hebrewbooks.org/46835 חלק א], [http://www.hebrewbooks.org/46836 חלק ב] באתר HebrewBooks,

=== עליו ===
* רבי יחזקאל פייוול מוילנה, [http://www.hebrewbooks.org/19697 תולדות אדם], על תולדות חייו ודברי תורה בשמו. בהוצאתו של אליהו צבי סולובייצ'יק הוא השמיט את דברי המוסר שלו והשאיר רק את תולדותיו.<ref>[https://simla.otzar.org/download/file.php?id=35203 15 עמודים ממהדורה חדשה של מהדורת סולובייצ'יק להורדה]</ref>
* 'ר' שלמה־זלמן ב"ר יצחק („ר' זלמל'ה מווילנה”)', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 99 (, תמונה 1297).
* 
* 

==הערות שוליים==

קטגוריה:נפטרים ב-1788
קטגוריה:ילידי 1756
קטגוריה:רבנים אורתודוקסים
קטגוריה:רבנים ליטאים
קטגוריה:משפחת חיים מוולוז'ין
קטגוריה:תלמידי הגר"א
רוחות הרפאים של רואנוק

רוחות הרפאים של רואנוק (באנגלית: Wraiths of Roanoke או Lost Colony: The Legend of Roanoke) הוא סרט טלוויזיה אמריקאי משנת 2007 שנכתב בהשראת סיפורה העלום של "המושבה האבודה" באי רואנוק.

==עלילה==
עלילת הסרט מלווה את סיפורם של המתיישבים הבריטיים בעולם החדש בסוף המאה ה-16. 117 המתיישבים מגיעים ב-1587 לאחר מסע ארוך מאנגליה לאי רואנוק הסמוך לחופה של וירג'יניה ומוצאים שם את המוצב שהוקם בניסיון ההתיישבות הקודם ללא זכר לקבוצת החיילים הקטנה שנשארה לשמור עליו, מלבד שלד של חייל שתלה את עצמו והשאיר ליד גופתו אזהרה מפני הסכנות שבאי.

סמוך לבואם נאלץ ג'ון וייט מנהיג המתיישבים לחזור לאנגליה על מנת להביא אספקה וכממלא מקומו כמושל המושבה מתמנה חתנו, אננאיס דייר. לצד קשיי התאקלמות הכוללים עימותים עם השבט האינדיאני הסמוך, רעב ומחלות נתקלים אנשי המושבה בתופעות לא טבעיות, בחזיונות מוזרים ובמיתות משונות הנגרמות על ידי רוחות הרפאים המצויות ביער הסמוך.

אנשי המושבה בהנהגת אננאיס דייר וג'ורג' האו יוצאים למאבק ברוחות הרפאים. הם מגלים כי רוחות הרפאים רגישות למים ולכן הן כלואות באי. אלינור דייר מספרת לבעלה כי על פי החזיונות שראתה בזמן הריונה הרוחות מעוניינות בבתם התינוקת וירג'יניה דייר. הרוחות מצליחות להרוג רבים מגברי המושבה והנותרים יחד עם הנשים והילדים מתבצרים מאחורי תעלות מים.

אננאיס דייר יוצא להזעיק עזרה אצל ידידו ראש השבט האינדיאני מאנטיאו שמסרב תחילה להושיט עזרה בשל התקפה שביצעו כמה מאנשי המושבה על אנשי השבט, אולם לבסוף הוא מגלה לאננאיס על מערה בתוך היער ושניהם יוצאים אליה. במערה מגלה אננאיס כתובת המסבירה את הדרך כיצד להעלים את רוחות הרפאים.

שרידי המתיישבים בונים רפסודה כדי ללכוד את רוחות הרפאים ומשתמשים בווירג'יניה כפתיון. הפעולה מצליחה והרוחות נעלמות אך גם המתיישבים נהרגים מלבד וירג'יניה. למחרת באים מאנטיאו ואנשיו ושורפים את המוצב. הם מגלים את התינוקת ולוקחים אותה לכפרם.

==צוות השחקנים==
* אדריאן פול - אננאיס דייר, מושל המושבה ואביה של וירג'יניה דייר
* פרידה שאוו - אלינור דייר, אשתו של אננסיס דייר ובתו של ג'ון וייט
* רט גיילס - ג'ורג' האו, מפקד הכוח הצבאי שהגיע עם אנשי הקבוצה
* מייקל טי - מאנטיאו, ראש השבט האינדאני, ידידו של אננאיס
* מארי מסקרו - אליזבת ויקרס, חברתה של אלינור דייר
* אלכס מקרטור - ג'ון וויט, מנהיג המתיישבים שנאלץ לחזור לאנגליה כדי להביא אספקה
* ג'ורג' קליל - תומאס סטיבנס, מחיילי המושבה

==קישורים חיצוניים==
* 

קטגוריה:סרטי 2007
קטגוריה:סרטי אימה מ-2007
קטגוריה:סרטי מדע בדיוני אמריקאיים
קטגוריה:סרטים אמריקאיים המבוססים על סיפור אמיתי
קטגוריה:סרטי אימה על-טבעיים אמריקאיים
אלעד קרן

אלעד קרן (ידוע גם בשם אלדי, נולד ב-24 באפריל 1972 בישראל) הוא נגן גיטרה בס ומוזיקאי ישראלי.

==ביוגרפיה==
בשנת 1991 הצטרף ללהקת "הרכב אכילס". הייתה זו להקה אשר ניגנה גרסאות כיסוי לשירים מוכרים והופיעו במועדונים בעיקר באזור המרכז.
חברי הלהקה היו: סער בדישי, רן שמעוני, עמית יורגנסון ואריה בן-קנז.

בשנת 1992, החל לנגן עם מאיר בנאי בהתחלה כמחליפו של הבסיסט ששי מזרחי ולאחר מכן על בסיס קבוע למשך שנתיים.

בשנת 1994 הצטרף ללהקת "השוונג של הפיתה" ויחד הוציאו את אלבום הבכורה שלהם "עכשיו בחנויות" שיצא בהוצאת הד ארצי. חבריו ללהקת השוונג של הפיתה היו: ניר פרידמן, רן שמעוני ונועם רוקח.

בשנת 1995 היה חבר לתקופה קצרה בלהקת "היהודים" לאחר צאת אלבומם הראשון ואף השתתף בקליפ "אלה". מאוחר יותר הוענק לו אלבום פלטינה לכבוד הצלחת מכירת האלבום "מציאות נפרדת" של להקת "היהודים".

לאחר פירוק להקת "השוונג של הפיתה" המשיך ללוות את ניר פרידמן ולנגן באלבומיו: מסתובב בשכונה שלי (1999), אל תפסיקי לחלום (2006), אפס מעלות (2007).

בשנת 1995, החל גם לנגן עם ירמי קפלן כנגן מחליף ולימים הפך לנגנו הקבוע וניגן באלבומיו: לרע ולטוב (1999), הזמן האבוד (2003), חשק (2010).

בשנת 1996, הצטרף ללהקת "נעליים" שחברים נוספים בה היו: אייל אבן צור, אורן רביב ועידו אגמון.

בשנת 1998, יצא האלבום של להקת נעליים בהוצאת הד-ארצי ונשא את שם הלהקה.

בשנת 2000, ניגן באלבום "חצי אוטומטי" של רמי פורטיס וליווה אותו בסיבוב ההופעות של האלבום ביחד עם חבריו ללהקת נעליים.

אומנים נוספים והרכבים עימם ניגן: בן ארצי, רונית שחר, Elbow (הרכבו של אסף שריג –איפה הילד).

בשנת 2011 החל לנגן בהרכב הרוק "טל פרידמן והקריות" יחד עם טל פרידמן תומר גולן והראל בן עמי.
אותו הרכב הפך לטריו ושמו שונה ל"טל פרידמן והחתולים השמנים".

==קישורים חיצוניים==

קטגוריה:גיטריסטים ישראלים
קטגוריה:ישראלים שנולדו ב-1972